# **DECIZIA ETAPEI DE ÎNCADRARE**

## Nr. Draft din 14.08.2018

Ca urmare a solicitării de emitere a acordului de mediu adresate de **MUNICIPIUL GHEORGHENI**, cu sediul în jud. Harghita, municipiul Gheorgheni, piața Libertății, Nr. 27, înregistrată la APM Harghita cu nr. 3734/11.05.2018 și completată la nr. 5704/30.07.2018 și 5894/06.08.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului European și a Consiliului** privind evaluarea efectelor anumitor proiecte publice şi private asupra mediului

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.08.2018, că proiectul **„Amenajare spațiu public - Zona parcului central din municipiul Gheorgheni**” propus a fi amplasat în municipiul Gheorgheni, piața Libertății nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, la punctul 13 lit. a- Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu punctul 10 lit. b-proiecte de dezvoltare urbană, inclusive construcția centrelor comerciale și a parcărilor auto;

b) Se va justifica în conformitate cu criteriile din anexa nr. 3 la Hotărârea Guvernului nr. 445/2009.)

**1. Caracteristicile proiectului:**

a) mărimea proiectului:

Amenajarea parcului constă in desființarea aleilor existente, alei din asfalt, piatră cubică și pietriș si reconfigurarea lor pentru a realiza zone de interes si capete de perspectiva pentru pietonalele nou realizate în străzile adiacente amplasamentului.

Se vor monta obiecte de mobilier urban: bănci, coșuri de gunoi, corpuri de iluminat.

Prin proiect se vor tăia 27 de arbori si arbusti. Pentru o parte din arbori si arbuști se recomandă tăiere de corectie. Prin proiect nu se prevăd plantări de arbori sau arbuști noi.

Statuia poziționată în mijlocul parcului public se va muta în dreptul străzii pietonale existente, str. Miron Cristea și se dorește realizarea unei fântâni arteziene cu jeturi, pe suprafața pietonală nou proiectată în partea Nord-Estică a Pieței Libertății. Pe laturile Vestice, Sudice și Estice ale parcului existent se vor realiza piste pentru cicliști. Pentru fluidizarea circulației vehicolelor se va amplasa un sens giratoriu în capătul străzii Băii, și se va deschide circulația în două sensuri pe drumul existent (DN12) pe partea sudică a pieței Libertății pe direcția str. Kossuth Lajos – str. Băii – str. Gábor Áron. Se prevăd locuri de parcare paralele și oblice pe carosabil între str. Kossuth Lajos și str. Băii, paralele cu drumul între str. Băii și str. Gábor Áron, respectiv oblice pe carosabil între str. Gábor Áron și str. Márton Áron. Spațiul pietonal proiectat pe latura Nordică a pieței Libertății se va amenaja începând de la str. Kossuth Lajos până la str. Márton Áron cu lățimea variabilă.

Suprafetele existente si cele rezultate dupa finalizarea investiției in Piata Libertătii este :

|  |  |  |
| --- | --- | --- |
| DENUMIRE | EXISTENT (mp) | PROIECTAT (mp) |
| PARTE CAROSABILA | 6036.73 | 5337.03 |
| SPATII VERZI AFERENTE PIETII LIBERTATII, CU EXCEPTIA CELOR DIN PARC | 633.98 | 0 |
| TROTUAR | 2543.21 | 2677.76 |
| PIETONAL EXISTENT (pe strada Miron Cristea - suprafata rezervata proiectarii pistei de biciclete) | 236.74 | 0 |
| PISTA BICICLETE pe strada Miron Cristea |  | 236.74 |
| ALEI PARC | 3495 | 1622 |
| PIETONAL AMENAJAT IN URMA DEZAFECTARII DN12 |  | 1966.53 |
| SPATII VERZI PARC | 4766 | 4859 |
| PISTA BICICLETE CONTUR PARC | 0 | 891.06 |
| INSULE DE DIRIJARE INTERSECTII | 0 | 48.5 |
| SPATIU SIGURANTA GIRATIE | 0 | 73.04 |
| SUPRAFATA TOTALA | 17711.66 | 17711.66 |

Suprafata existenta parc: 8261 mp = 4766 mp+3495 mp

Suprafata spatiilor verzi existente, conform registru spatii verzi:

4766 mp + 633.98 mp = 5399.98 mp

Suprafata spatii verzi rezultate in urma proiectarii:

4859 mp = 90 % din 5399.98 mp

Se va reface canalizarea menajera, respective canalizare pluvială din zona Pietei Libertatii, care va fi racordată la reteaua de canalizare pluviala din zona de nord a orasului, si va directiona apele pluviale colectate către emisarul Pârâul Belcina, prin strada Bâii.

b) Cumularea cu alte proiecte: *nu este cazul*.

c) Utilizarea resurselor naturale: Nu se prevede utilizarea resurselor naturale*.*

d) Producţia de deşeuri:

- *în timpul construirii rezultă următoarele deșeuri:*

- pământ din excavații,

- moloz,

- pietris,

- material lemnos si resturi metalice, ambalaje hârtie, etc.

Aceste deseuri vor fi colectate in containere specifice și vor fi preluați de operatorii locali specializati in salubritate.

- *în timpul funcţionării:*

- deseuri din hartie si carton;

- deseuri din sticla,

- deseuri ambalaje de polistiren si folie PVC;

- deseuri menajere.

Deseurile menajere se vor depozita in cosuri de gunoi amplasate in cadrul parcului si in zona pietonala de unde vor fi evacuate periodic de firme specializata in salubritate, cu care s-a incheiat un contract prealabil

Depozitarea deșeurilor reciclabile se va face in cadrul cosurilor de gunoi de colectare selectiva, diferentiate pentru fiecare material reciclabil si se vor stabilii termene de ridicare cu o firma specializata in acest sens.

*e)* Emisii poluante, inclusiv zgomotul şi alte surse de disconfort:

*-emisii în aer: - în timpul construirii*

- pulberi din activitatea de manipulare a materialelor de constructie, si din tranzitarea zonei de santier,

- gaze de ardere provenite din procese de combustie.

*-în timpul funcționării:*

- gaze de ardere provenite din traficul auto.

.*-zgomot:* Sursele de zgomot si vibratii sunt produse atat de actiunile propriu-zise de munca mecanizată cât si de traficul auto din zona de lucru.

Aceste activitati au un caracter discontinuu, fiind limitate in general numai pe perioada zilei. Zona de lucru este o zona centrala cu institutii si locuinte. Se vor respecta zilele de odihna legale si intervalul orelor de lucru permis in timpul zilei.

f) Riscul de accident, ţinându-se seama în special de substanţele şi de tehnologie utilizate: Nu vor fi utilizate substanțe periculoase.

**2**. **Localizarea proiectului**:

2.1. utilizarea existentă a terenului: folosința terenului: drumuri, conform Certificatului de Urbanism nr. 64/07.03.2018, emis de Municipiul Gheorgheni.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - nu este cazul*
4. parcurişirezervaţiinaturale: *- nu este cazul,*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*
6. zoneledeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările: *amplasamentul proiectului se află la o distanţă de cca. 1,8 km faţă de limita sitului Natura 2000 “Depresiunea și Munții Giurgeului”, ROSPA 0033.*
7. ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*
8. ariiledenspopulate*: nu este cazul,*
9. peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului:
   * aria geografică: redusă, o parte a intravilanului Municipiului Gheorgheni.
   * numărul persoanelor afectate: prin realizarea proiectului nu vor fi persoane afectate negativ.
2. natura transfrontieră a impactului*: nu este cazul,*
3. mărimea şi complexitatea impactului:
   * în perioada realizării proiectului*: vor rezulta deşeuri, care vor fi gestionate conform pct. 1.d,*
   * în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*
   * în perioada încetării activităţii: *nu este cazul.*
4. probabilitatea impactului*: mică,*
5. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectului propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările și completările ulterioare – nu este situat în arie naturală protejată.

Proiectul propus nu necesită parcurgerea celorlalte etape ale procedurii de evaluare adecvată și nu se supune procedurii de evaluare adecvată.

**Condiţii de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare:

2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

3.Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. Concentraţiile maxime de poluanţi evacuaţi prin apele uzate menajere, se vor încadra în valorile prescrise în anexa nr. 3 a Hotărârii Guvernului României nr. 188/2002 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

5. Lucrările se vor efectua numai în perimetrul aferent proiectului.

6**.** Nivelul de zgomot rezultat în urma desfăşurării activităţii, măsurat în conformitate cu prevederile standardului SR ISO nr. 1996/2-08 nu va depăşi valorile maxime prevăzute de SR 10009/2017 şi anume:

L ech = 45 dB(A) măsurat la limita spaţiului de recreere și odihnă

L ech= 45 dB(A) măsurat în interiorul spațiilor de recreere și odihnă

7. Respectarea Ordinului MS nr. 119 din 4 februarie 2014 pentru aprobarea Normelor de igienă și sănătate publică privind mediul de viață al populației, cu toate modificările și completările ulterioare;

8. Respectarea H G nr. 525 din 27 iunie 1996 pentru aprobarea Regulamentului general de urbanism cu toate modificările și completările ulterioare

9. Respectarea Legii nr. 24/2007 privind reglementarea și administrarea spațiilor verzi din zona urbană, cu toate modificările și completările ulterioare;

10. Conform art. 71 alin (1) din Ordonanţa de urgenţă a Guvernului nr. 195/2005 aprobată cu modificări prin Legea nr. 265/2006, cu modificările și completările ulterioare- Schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor acestora ori strămutarea lor este interzisă, indiferent de regimul juridic al acestora.

Proiectul propus nu necesită parcurgerea celorlalte etape ale procedurii de evaluare adecvată.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**ÎNTOCMIT,**

ing. ABOS Judit